Järvenpää

Järvenpää () je mesto v južnom Fínsku, asi 35 km severne od Helsínk. Na ploche asi 39,95 km² http://maanmittauslaitos.fi/sites/maanmittauslaitos.fi/files/old/pinta_alat_kunnittain_01012010.pdf tu žije 41 104 obyvateľov (k 31. marcu 2016).

Leží na železničnej trati HelsinkiRiihimäki. V roku 1951 sa oddelilo od Tuusuly a obdržalo status mestečka. V roku 1967 sa stalo mestom.

 Doprava 
Stredom mesta vedie železnica. Cesta do Helsínk trvá po železnici i ceste asi pol hodiny, a na letisko Helsinki-Vantaa autom asi 20 minút. Železničné spojenie s hlavným mestom je veľmi dobré. Denne ide z hlavnej stanice do Helsínk asi päťdesiat vlakov.

 Kultúra 
Dva kilometre južne od centra mesta sa nachádza vila Ainola, domov skladateľa Jeana Sibelia. Zrub navrhol architekt Lars Sonck. Skladateľ sa sem so svojou rodinou presťahoval 24. septembra 1904 a žil tu až do svojej smrti v roku 1957. Na záhrade domu je i pochovaný. Ainola je otvorená pre návštevníkov v letných mesiacoch.

V roku 1897 sa do Järvenpää presťahoval Juhani Aho so svojou manželkou Venny Soldanovou-Brofeldtovou. Žili vo vile Värbacka na brehu Tuusulanjärvi 14 rokov. Vila sa neskôr nazývala Ahola.

Väčšinu života tu prežil a tiež tu zomrel skladateľ Joonas Kokkonen.

Počas roka sa v kultúrnom dome Järvenpää-talo konajú rôzne akcie, koncerty, divadelné predstavenia a umelecké show. Obľúbeným miestom detí je domov Pikku-Aino (malé Aino) s postavičkami z kníh Kristiiny Louhiovej.

Každý rok sa v meste uskutočňuje festival Puistoblues (doslova Parkové blues). Bluesový týždeň štartuje v centre mesta na ulici a pokračuje koncertmi v baroch a reštauráciach. Festival končí nedeľným koncertom vo Vanhankylänniemi.

 Mestské časti 
Mesto je rozdelené do 25 mestských častí.
400px1. Wärtsilä14. Terhola2. Nummenkylä15. Satumetsä3. Nummenkylä16. Mikonkorpi4. Haarajoki17. Kaakkola5. Jamppa18. Keskus6. Peltola19. Kinnari7. Isokytö20. Satukallio8. Mylly21. Vanhakylä9. Saunakallio22. Lepola10. Sorto23. Kyrölä11. Pajala24. Terioja12. Loutti25. Ristinummi13. Pöytäalho

 Partnerské mestá 
 23px Buchholz in der Nordheide, Nemecko
 23px Ho, Ghana
 23px Jõgevamaa, Estónsko
 23px Lörenskog, Nórsko
 23px Pasadena, Kalifornia, USA
 23px Rödovre, Dánsko
 23px Täby, Švédsko
 23px Vác, Maďarsko
 23px Volchov, Rusko

 Referencie 

 Iné projekty 

 Externé odkazy 
 Oficiálna stránka 
 Festival Puistoblues

 Zdroj 

Kategória:Mestá vo Fínsku
Kategória:Uusimaa